പ്ലസ് വണ് പ്രവേശനം ആശങ്കയില്: പ്രതിഷേധം ശക്തമാകുന്നു ചവറ: പ്ലസ് വണ് പ്രവേശനം ലഭിക്കാതെ ആശങ്കയിലായ വിദ്യാര്ഥികള്ക്ക് അഡ്മിഷന് ലഭിക്കാന് സര്ക്കാര് അടിയന്തര നടപടി സ്വീകരിക്കണമെന്ന് കെപിസിസി സെക്രട്ടറി പി ജര്മിയാസ് . പ്ലസ് വണ് പ്രവേശനത്തിന് സര്ക്കാര് അവസരമൊരുക്കണമെന്ന് ആവശ്യപ്പെട്ടുകൊണ്ട് ചവറ പന്മന ബ്ലോക്ക് കോണ്ഗ്രസ് കമ്മിറ്റികളുടെ നേതൃത്വത്തില് ചവറ എ ഇ ഒ ഓഫീസിനു മുന്പില് നടത്തിയ പ്രതിഷേധ ധര്ണ ഉദ്ഘാടനം ചെയ്ത് പ്രസംഗിക്കുകയായിരുന്നു ജര്മിയാസ്. പന്മന ബ്ലോക്ക് കോണ്ഗ്രസ് കമ്മിറ്റി പ്രസിഡന്റ് കോഞ്ചേരില് ഷംസുദ്ദീന് അധ്യക്ഷത വഹിച്ചു. ചവറ ബ്ലോക്ക് കോണ്ഗ്രസ് പ്രസിഡന്റ് ചവറ ഗോപകുമാര്, ഡിസിസി ഭാരവാഹികളായ സന്തോഷ് തുപ്പാശ്ശേരി, ചക്കനാല് സനല്കുമാര്, ജി സേതുനാഥന്പിള്ള, മണ്ഡലം കോണ്ഗ്രസ് പ്രസിഡന്റുമാരായ പൊന്മന നിശാന്ത്, അജയന് ഗാന്ധിതറ, പന്മന ബാലകൃഷ്ണന്, മോഹന് കോയിപ്പുറം, പി ഫിലിപ്പ്, സി ആര് സുരേഷ്, ചവറ മനോഹരന്, ശിവ ലാല്, എസ്എഫ് യേശുദാസന്, നിസാര് കലതിക്കാട്, ഷെമി, സിന്ധു, എം പ്രസന്നന് ഉണ്ണിത്താന്, ജോസ് വിമല്രാജ്, നിഷാ സുനീഷ് എന്നിവര് പ്രസംഗിച്ചു. അഞ്ചല്: പ്ലസ് വണ് സീറ്റ് വര്ദ്ധിപ്പിച്ചുകൊണ്ട് രക്ഷകര്ത്താക്കളുടെയും വിദ്യാര്ഥികളുടെയും ആശങ്ക അകറ്റാന് സര്ക്കാര് നടപടി സ്വീകരിക്കണം എന്ന് ആവശ്യപ്പെട്ടുകൊണ്ട് കോണ്ഗ്രസ് പാര്ട്ടിയുടെ നേതൃത്വത്തില് വിദ്യാഭ്യാസ ഓഫീസിലേക്ക് മാര്ച്ചും ധര്ണയും സംഘടിപ്പിച്ചു. കോണ്ഗ്രസ് അഞ്ചല് ബ്ലോക്ക് കമ്മിറ്റിയുടെ നേതൃത്വത്തില് അഞ്ചല് ഉപജില്ല വിദ്യാഭ്യാസ ഓഫീസിലേക്കണ് പ്രതിഷേധം സംഘടിപ്പിച്ചത്. ബ്ലോക്ക് പ്രസിഡന്റ് പി. ബി. വേണുഗോപാലിന്റെ അധ്യക്ഷതയില് നടന്ന പ്രതിഷേധം കെപിസിസി ജനറല് സെക്രട്ടറി ജ്യോതികുമാര് ചാമക്കാല ഉദ്ഘാടനം ചെയ്തു. കെപിസിസി സെക്രട്ടറി സൈമണ് അലക്സ്, ഡിസിസി ജനറല് സെക്രട്ടറി ഏരൂര് സുഭാഷ്, ഐഎന്റ്റിയുസി ജില്ലാ സെക്രട്ടറി എ. സക്കീര് ഹുസൈന്, സേതുനാഥ്, ഷെറിന് അഞ്ചല് എന്നിവര് പ്രസംഗിച്ചു. കോളേജ് ജംഗ്ഷനില് നിന്ന് ആരംഭിച്ച പ്രതിഷേധ മാര്ച്ചിന് റെംലി എസ് റാവുത്തര്, റെഫീഖ്, പി. റ്റി. കൊച്ചുമ്മച്ചന്, പ്ലാവിള ഷെരീഫ്, കെ. കെ. കുര്യന്, തൗഫീഖ്, ഹരികൃഷ്ണന്, ഏറം സന്തോഷ്, രാജീവ് കോശി, സന്തോഷ്കുമാര്, റീന ഷാജഹാന്, മഞ്ജു അനൂപ്, വലിയവിള വേണു, സന്തോഷ് പനയംചേരി, സുരേഷ് ഇടമുളക്കല് എന്നിവര് നേതൃത്വം നല്കി. പുനലൂര് : പ്ലസ് വണ് സീറ്റ് വിഷയത്തില് പ്രതിഷേധം നടത്തി പുനലൂര് ബ്ലോക്ക് കോണ്ഗ്രസ് കമ്മിറ്റി.സംസ്ഥാന വ്യാപകമായി പ്ലസ് വണ് സീറ്റ് നിഷേധത്തിനെതിരെ കോണ്ഗ്രസ് സംഘടിപ്പിച്ച പ്രതിഷേധത്തിന്റെ ഭാഗമായാണ് പുനലൂര് എഇഒ ഓഫീസിലേയ്ക്ക് പുനലൂര് ബ്ലോക്ക് കോണ്ഗ്രസ് കമ്മിറ്റിയുടെ നേതൃത്വത്തില് പ്രതിഷേധ മാര്ച്ചും ധര്ണയും നടത്തിയത്. ബ്ലോക്ക് കോണ്ഗ്രസ് കമ്മിറ്റി പ്രസിഡന്റ് സി വിജയകുമാര് അധ്യക്ഷത വഹിച്ചു. കെ പി സി സി നിര്വാഹക സമിതി അംഗം പുനലൂര് മധു സമരം ഉത്ഘാടനം ചെയ്തു. മുഴുവന് വിഷയങ്ങള്ക്കും എ പ്ലസ് വാങ്ങുന്നവരുടെ എണ്ണം കൂടിയതാണ് പ്രശ്നമെന്ന വിചിത്രമായ മറുപടിയാണ് വിദ്യാഭ്യാസ മന്ത്രി നിയമസഭയില് നല്കിയത്. അടിയന്തിരമായി പുതിയ പ്ലസ് വണ് ബാച്ചുകള് അനുവദിച്ചു രക്ഷിതാക്കളുടെയും വിദ്യാര്ത്ഥികളുടെയും ആശങ്ക ഉടന് അവസാനിപ്പിക്കാന് സര്ക്കാര് തയ്യാറാകണമെന്നും സ്റ്റേറ്റിനെ യൂണിറ്റായി കണക്കാക്കാതെ ഓരോ താലൂക്കുകളെയും യൂണിറ്റായി കണക്കാക്കി പ്രതിസന്ധി പരിഹരിച്ചു സീറ്റുകള് ഇല്ലാത്ത പ്രദേശങ്ങളില് അടിയന്തരമായി അധിക ബാച്ചുകള് അനുവദിക്കണമെന്നും അദ്ദേഹം പറഞ്ഞു സര്ക്കാര് ഇക്കാര്യത്തില് തുടരുന്ന നിസ്സംഗ മനോഭാവം അത്ഭുതപ്പെടുത്തുന്നതാണെന്നും അടിയന്തരമായി പ്രശ്നം പരിഹരിക്കുകയാണ് വേണ്ടതെന്നും യോഗം ഉത്ഘാടനം ചെയ്തുകൊണ്ട് അദ്ദേഹം പറഞ്ഞു. കെ പി സി സി അംഗം സി ആര് നജീബ്, ഡി സി സി ഭാരവാഹികളായ നെല്സണ് സെബാസ്റ്റ്യന്, കെ ശശിധരന്, സഞ്ജു ബുഖാരി, ഷെയ്ഖ് പരീദ്, അഡ്വ സഞ്ജയ് ഖാന്,ഷിബു പള്ളിതോപ്പില്, ജി ജയപ്രകാശ്, കെ സുകുമാരന്, സജി ജോര്ജ്, ആര് അജയകുമാര്, എ ടി ഫിലിപ്പ്, ഷിബു കൈമണ്ണില്, ബിനു ശിവപ്രസാദ്, അഡ്വ ജിഷ മുരളി, ഇടമണ് ഇസ്മായില്, കെ കനകമ്മ,ബ്ലോക്ക് കോണ്ഗ്രസ് കമ്മിറ്റി ഭാരവാഹികള്, പോഷക സംഘടനാ നേതാക്കന്മാര്, നഗരസഭ കൗണ്സിലര്മാര്, പഞ്ചായത്ത് അംഗകള്, പാര്ട്ടി മണ്ഡലം ബൂത്ത് ഭാരവാഹികള് തുടങ്ങിയവര് മാര്ച്ചിന് നേതൃത്വം നല്കി.